Т1аккха царна мичара хуур ду моьтту хьуна, шен деца къуьйсуш верг, нохчийн 1адатехь къот1алха вина лоруш вуьйла..". ( Эццахь ша аьллачунна масална, цо тхуна дийцира, вайн халкъалера цхьа шира дийцар а. Цуьнгара сайна ма хаззара, нагахь дешархочунна хаза хетахь а аьлла, ас кхузахь дала а до иза. "Цхьана генарчу г1улкхана боьлхуш хилла боху да а, цуьнан кхо к1ант а. Шайна новкъахь буьйса т1ееъча, цхьана хьехачохь севцинчохь, не1аре берд чу а кхетта, цу чохь биссина уьш. Кханоо, мацалло шаьш хьовзийча, дас к1енташка аьлла боху; со дуьненчохь ишта а дукха ваьхна, ткъа х1инца со велча а дац кхин даккхичараха, цундела со ваа веъна, цхьажимма хене довла хьовса деза шу. Цу заманчохь нахера цхьа орца кхача а мега шуна, аьлла. Ва дада, ахь х1ун дуьйцу, и ала а муха дели хьоь, бохуш, воьхна хьавзийна боху цуьнан воккхоха волу ши к1ант. Ткъа уггаре а жимхачо аьлла боху; бакълоь дада, нагахь цо бохург вай цадахь, кху чохь массо а мацалла лийр ду вай. Эццигахь, вежаршна юкъехь иккхина дов сацийна дас. Амма и кхетта боху, шен к1ентеха жимханийг, шех воцийла а. Цу хенаха кхин хьецалуш, шаьш лоьхучаьргара орца а кхиъна боху царна т1е. Т1аккха ша ц1а ма кхеччи, баттара шаьлта а еккхина, шен зудчуьнна т1ечевхийна боху къоьнгийн да; ас Дэлаца ч1аг1о йо хьуна, нагахь и жимханийг айхьа хьанаха вина ву, соьга схьа цадийцахь, ас йоь ма йоь хьо, аьлла. Цигахь шен майрачунна елха х1оттина боху важа; е ма ехьара ша, цкъа базара яханчохь жуьгташа хьийза йинера со, ткъа хьох кхерарна, ас хьоьга и цадийцира бохуш"). Шоллаг1а дийцар: Пхи- ялх шо хьалха, цхьана нохчийн мух1ажарийн юкъара1ойлахь, цхьа хьенехь кхеттера сох. Х1ара шоллаг1а т1ом балале, х1инца вай лакхахьа вийцинарг санна Удуговна гуттаре а ша уллохь цахиллехь а, амма, цуьнан "компанехь", Нохчийчохь "Исламан низам" д1ах1оттадеш "къахьегна" волу. Суна гучу хенахь, шен хиллачу дайша, шаьш т1амах "эвакуаци" ечохь шайха къасторна, дерриг дуьненна а г1ийр воьлла вара и.